**Klons2**

Grāmatvedības programma

Pamatlīdzekļu uzskaites modulis

Autors: Aivars Ikaunieks

E-pasta adrese:

[aivars.ik@gmail.com](mailto:aivars.ik@gmail.com)

[1. Pamatlīdzekļu kategorijas 3](#_Toc135996394)

[2. Nolietojuma kategorijas 3](#_Toc135996395)

[3. Nolietotojuma kategorijas nodokļa vajadzībām 4](#_Toc135996396)

[4. Struktūrvienības 5](#_Toc135996397)

[5. Atrašanās vieta 5](#_Toc135996398)

[6. Pamatlīdzekļi 6](#_Toc135996399)

[6.1. Pamatlīdzekļu saraksta filtrēšana 7](#_Toc135996400)

[6.2. Pamatlīdzekļa notikumu saraksts 8](#_Toc135996401)

[6.3. Jauna pamatlīdzekļa izveide 9](#_Toc135996402)

[6.4. Jauna notikuma izveidošana 9](#_Toc135996403)

[6.5. Pamatlīdzekļa pieņemšana uzskaitē 9](#_Toc135996404)

[6.6. Pamatlīdzekļu finanšu nolietojuma aprēķins 9](#_Toc135996405)

[6.7. Amortizētās aizstāšanas izmaksas 10](#_Toc135996406)

[6.8. Aprēķina izklāsts 10](#_Toc135996407)

[6.9. Pamatlīdzekļu kartīte 10](#_Toc135996408)

[6.10. Kartītes pamatlīdzekļiem 11](#_Toc135996409)

[7. Notikumi 11](#_Toc135996410)

[8. Nolietojums nodokļu vajadzībām 11](#_Toc135996411)

[9. Atskaites 12](#_Toc135996412)

[9.1. Pamatlīdzekļu kustības pārskats 12](#_Toc135996413)

[9.2. Nolietojums nodokļa vajadzībām pa kategorijām. 13](#_Toc135996414)

[10. Svarīgākie taustiņi 13](#_Toc135996415)

# Pamatlīdzekļu kategorijas

**Kā atrast:** Izvēlne *Pamatlīdzekļi* ***→*** *Pamatlīdzekļu kategorijas*

Gada pārskata un citu atskaišu sagatavošanai pamatlīdzekļus ir jāgrupē atsevišķās kategorijās: zeme, ēkas, ražošanas iekārtas u.c. Šajā logā grāmatvedis var izveidot pamatlīdzekļu uzskaites kategoriju sarakstu ar piemērotāko detalizāciju. Kategoriju sarakstu var veidot, piemēram, par pamatu ņemot grāmatvedībā izmantoto kontu plānu ar detalizētāku sadalījumu analītiskajās kategorijās.

Datu ievades tabulā ir šādi lauki:

* Kategorijas kods;
* Kategorijas nosaukums;
* Pamatlīdzekļu nolietojuma kategorija;
* Nolietojuma kategorija nodokļu vajadzībām;
* Pazīme **Kopā** sintētisko (summējošo) kategoriju atzīmēšanai.

**Kategorijas kods** ir saīsināts kategorijas apzīmējums. Kategoriju saraksts tiek kārtots alfabētiskā secībā pēc koda, to jāatceras veidojot kategoriju detalizācijas struktūru (koku). Ja uzskaites kategorija ir pakārtota kādai sintētiskajai kategorijai, tās kodam jāsākas ar sintētiskās kategorijas kodu, aiz kura seko papildus koda daļa. Kategorijas koda maksimālais garums ir 20 zīmes.

Kategoriju saraksta piemērs:

|  |  |  |
| --- | --- | --- |
| Kods | Nosaukums | Kopā |
| ? | Nenoteikts |  |
| 1 | Zeme |  |
| 2 | Ēkas | X |
| 21 | Administrācijas ēkas |  |
| 22 | Ražošanas ēkas |  |

Šajā piemērā **2 Ēkas** ir sintētiskā uzskaites kategorija, kura iekļautas kategorijas **22** un **21**.

Vienas kategorijas pamatlīdzekļiem parasti ir vienādas nolietojuma likmes un tie ietilpst vienā nolietojuma uzskaites kategorijā. Nolietojuma kategoriju tabulā norāda kolonnā ar virsrakstu **nol.kat.**. Nolietojuma kategoriju nodokļa vajadzībām norāda kolonnā ar virsrakstu **no.kat.**. Nolietojuma kategorijas ievades laukā var izvēlēties no uz leju izlecoša saraksta, kuru var atvērt ar peli vai spiežot taustiņu **F4**.

Tabulas kolonnā **Kopā** atzīmē sintētiskās (summējošās) kategorijas. Šī pazīme tiks izmantota veidojot **Pamatlīdzekļu kustības pārskatu** – sintētiskās kategorijas saturēs pakārtoto kategoriju summas.

Sarakstā vienmēr ir kategorija **? Nenoteikts** – to programma izmanto, kad pamatlīdzekļa uzskaites kategorija ir nenoteikta.

# Nolietojuma kategorijas

**Kā atrast:** Izvēlne *Pamatlīdzekļi* ***→*** *Nolietojuma kategorijas*

Nolietojuma kategoriju saraksts satur informāciju par nolietojuma aprēķinos izmantotajām dažādajām likmēm.

Datu ievades tabulā ir šādi lauki:

* Kategorijas kods;
* Kategorijas nosaukums;
* Likme %.

**Kategorijas kods** ir saīsināts kategorijas apzīmējums. Kategoriju saraksts tiek kārtots alfabētiskā secībā pēc koda.

Programmā Klons-P.Net finanšu nolietojuma aprēķiniem tiek izmantota **lineārā metode** ar likmēm, kas norādītas šajā sarakstā.

Katram pamatlīdzeklim no šī saraksta tiek norādīta atbilstošā nolietojuma kategorija. Nolietojuma kategoriju sarakstam nav jābūt tik pat detalizētam kā pamatlīdzekļu uzskaites kategoriju sarakstam, jo **pamatlīdzekļu kustības pārskats** dod iespēju nolietojumu aprēķināt arī pa pamatlīdzekļu uzskaites kategorijām. Pamatlīdzeklim piemēroto nolietojuma kategoriju var mainīt, izveidojot **kategorijas maiņas notikumu** un norādot jauno nolietojuma kategoriju. Nav ieteicams mainīt nolietojuma kategorijai norādīto nolietojuma likmi, ja šī kategorija iepriekš ir jau izmantota nolietojuma aprēķinos.

Sarakstā vienmēr ir kategorija **? Nenoteikts** – to programma izmanto, kad pamatlīdzekļa nolietojuma kategorija ir nenoteikta.

# Nolietotojuma kategorijas nodokļa vajadzībām

**Kā atrast:** Izvēlne *Pamatlīdzekļi* ***→*** *Nolietojuma kategorijas nodokļa vajadzībām*

Šis saraksts satur informāciju par dažādajām nolietojuma aprēķina kategorijām nodokļa (UIN, IIN) vajadzībām. Šo sarakstu veido atbilstoši piemērojamā likuma un normu prasībām.

Datu ievades tabulā ir šādi lauki:

* Kategorijas kods;
* Kategorijas nosaukums;
* Likme %.
* Pazīme **Katram** – lai atzīmētu tās kategorijas, kurās pamatlīdzekļu nolietojumu nodokļu vajadzībām rēķina katram pamatlīdzeklim atsevišķi, nevis visai kategorijai kopā.
* Kategorijas sākuma atlikums uz uzskaites sākumu.

**Kategorijas kods** ir saīsināts kategorijas apzīmējums. Kategoriju saraksts tiek kārtots alfabētiskā secībā pēc koda.

Kategorijas nolietojuma **likme** ir jānorāda piemērojot atbilstošo palielinājuma koeficientu (2 vai 1.5).

Kategoriju saraksta piemērs:

|  |  |  |  |
| --- | --- | --- | --- |
| Kods | Nosaukums | Likme | Katram |
| 1 | Ēkas | 10 | X |
| 3 | Skaitļošanas iekārtas | 70 |  |
| 4 | Pārējie | 40 |  |
| 4a | Vieglās automašīnas | 30 | X |

Kategorijas sākuma atlikums ir svarīgs gadījumā pamatlīdzekļu uzskaite programmā Klons-P netiek uzsākta no uzņēmuma darbības uzsākšanas brīža. Logā **Nolietojums nodokļu vajadzībām**, veidojot pirmo aprēķina, gadu sākuma atlikumi tiks paņemti no šī saraksta.

Katram pamatlīdzeklim no šī saraksta tiek norādīta atbilstošā nolietojuma kategorija. Pamatlīdzeklim piemēroto nolietojuma kategoriju var mainīt, izveidojot **kategorijas maiņas notikumu** un norādot jauno nolietojuma kategoriju. Nav ieteicams mainīt nolietojuma kategorijai norādīto nolietojuma likmi, ja šī kategorija iepriekš ir jau izmantota nolietojuma aprēķinos.

Sarakstā vienmēr ir kategorija **? Nenoteikts** – to programma izmanto, kad pamatlīdzekļa nolietojuma kategorija ir nenoteikta.

# Struktūrvienības

**Kā atrast:** Izvēlne *Pamatlīdzekļi* ***→*** *Struktūrvienības*

Katram pamatlīdzeklim var norādīt, kura uzņēmuma struktūrvienība to izmanto. Struktūrvienību saraksts satur informāciju par uzņēmuma struktūru uzskaites vajadzībām nepieciešamajā detalizācijā.

Datu ievades tabulā ir šādi lauki:

* Struktūrvienības kods;
* Struktūrvienības nosaukums;
* Pazīme **Kopā** sintētisko (summējošo) pozīciju (struktūrvienību) atzīmēšanai.

**Struktūrvienības kods** ir saīsināts struktūrvienības apzīmējums. Struktūrvienības saraksts tiek kārtots alfabētiskā secībā pēc koda, to jāatceras veidojot saraksta detalizācijas struktūru (koku). Ja struktūrvienība ir pakārtota kādai sintētiskajai pozīcijai, tās kodam jāsākas ar sintētiskās struktūrvienības kodu, aiz kura seko papildus koda daļa. Struktūrvienības koda maksimālais garums ir 20 zīmes.

Tabulas kolonnā **Kopā** atzīmē sintētiskās (summējošās) pozīcijas. Šī pazīme tiks izmantota veidojot **Pamatlīdzekļu kustības pārskatu** – sintētiskās pozīcijas saturēs pakārtoto struktūrvienību summas.

Struktūrvienību saraksta piemērs:

|  |  |  |
| --- | --- | --- |
| Kods | Nosaukums | Kopā |
| 1.adm | Administrācija | X |
| 1.adm.dir | Direktora ofiss |  |
| 1.adm.pārd | Pārdošanas departaments |  |
| 1.adm.tehn | Tehniskais departaments |  |
| 1.adm.gr | Grāmatvedība |  |
| 2.raž | Ražošana | X |
| 2.raž.c1 | Cehs 1 |  |
| 2.raž.c2 | Cehs 2 |  |

Šajā piemērā **1.adm** un **2.raž** ir sintētiskās pozīcijas ar pakārtotām struktūrvienībām.

Pamatlīdzeklim norādīto struktūrvienību var mainīt, izveidojot jaunu **pārvietošanas notikumu**.

Sarakstā vienmēr ir kategorija **? Nenoteikts** – to programma izmanto, kad pamatlīdzekļa struktūrvienība ir nenoteikta.

# Atrašanās vieta

**Kā atrast:** Izvēlne *Pamatlīdzekļi* ***→*** *Atrašanās vieta*

Katram pamatlīdzeklim var norādīt kur tas atrodas. Šajā sarakstā tiek norādītas uzņēmuma pamatlīdzekļu atrašanās vietu adreses un citas norādes uzskaites vajadzībām nepieciešamajā detalizācijā. Piemēram, atrašanās vietu var norādīt līdz pat konkrētam kabinetam, kurā tas atrodas.

Datu ievades tabulā ir šādi lauki:

* Atrašanās vietas kods;
* Atrašanās vietas nosaukums;
* Atrašanās vietas adrese;
* Pazīme **Kopā** sintētisko (summējošo) pozīciju (atrašanās vietu) atzīmēšanai.

**Atrašanās vietas kods** ir saīsināts atrašanās vietas apzīmējums. Atrašanās vietu saraksts tiek kārtots alfabētiskā secībā pēc koda, to jāatceras veidojot saraksta detalizācijas struktūru (koku). Ja atrašanās vieta ir pakārtota kādai sintētiskajai pozīcijai, tās kodam jāsākas ar sintētiskās atrašanās vietas kodu, aiz kura seko papildus koda daļa. Atrašanās vietas koda maksimālais garums ir 20 zīmes.

Tabulas kolonnā **Kopā** atzīmē sintētiskās (summējošās) pozīcijas. Šī pazīme tiks izmantota veidojot **Pamatlīdzekļu kustības pārskatu** – sintētiskās pozīcijas saturēs pakārtoto atrašanās vietu summas.

Pamatlīdzeklim norādīto atrašanās vietu var mainīt, izveidojot jaunu **pārvietošanas notikumu**.

Sarakstā vienmēr ir kategorija **? Nenoteikts** – to programma izmanto, kad pamatlīdzekļa atrašanās vieta ir nenoteikta.

# Pamatlīdzekļi

**Kā atrast:** Izvēlne *Pamatlīdzekļi* ***→*** *Pamatlīdzekļi*

Šis logs satur divas tabulas:

* Pamatlīdzekļu saraksts;
* Notikumu saraksts.

Loga augšpusē papildus var atvērt pamatlīdzekļu saraksta filtra paneli, ar kura palīdzību var sarakstā var atlasīt pamatlīdzekļus pēc dažādām to pazīmēm.

Loga labajā malā papildus var atvērt datu paneli, kurš satur tabulās redzamos datus, parādot tos nedaudz savādākā veidā.

Loga apakšā kreisajā malā ir norāde uz to, kura tabula dotajā brīdī ir aktīva: pamatlīdzekļi vai notikumi. Atkarībā no tā, kura tabula ir aktīva, pogas **Jauns** un **Dzēst** izpilda atšķirīgas darbības. Ja aktīvā tabula ir **pamatlīdzekļi**, ar pogu Jauns, tiek izveidots jauns pamatlīdzeklis. Ja aktīvā tabula ir **notikumi**, ar pogu Jauns, tiek izveidots jauns notikums. Līdzīgi darbojas arī poga **Dzēst**.

Pamatlīdzekļu saraksta tabulā ir šādi datu lauki:

* Pamatlīdzekļa reģistrācijas numurs;
* Pamatlīdzekļa nosaukums;
* Datums, kad pamatlīdzeklis uzņemts uzskaitē;
* Datums, kad pamatlīdzeklis izslēgts no uzskaites;
* Status;
* Iegādes vērtība;
* Uzkrātais nolietojums;
* Atlikusī vērtība;
* Uzskaites kategorija;
* Nolietojuma kategorija;
* Nolietojuma kategorija nodokļa vajadzībām;
* Struktūrvienība;
* Atrašanās vieta;
* Kļūdas paziņojums, ja pamatlīdzekļa status ir **kļūda**.

Rediģējami ir tikai lauki reģistrācijas numurs un nosaukums, pārējie datu lauki tiek aizpildīti automātiski no notikumu saraksta atkarībā no norādītā **aprēķina datuma,** jo pamatlīdzekļa vērtība var mainīties atkarībā no datuma, uz kuru tā tiek aprēķināta. Laika gaitā var mainīties arī pamatlīdzekļa uzskaites un nolietojuma kategorijas, arī struktūrvienība un atrašanās vieta.

Pamatlīdzekļu saraksts tiek kārtots pēc reģistrācijas numura tekstuālās vērtības. Tapēc ieteicams reģistrācijas numurus veidot šādā veidā – 0001, 0002, ..., 0099.

Pamatlīdzekļa **status** var būt:

* OK;
* Kļūda – pamatlīdzekļa notikumu saraksts ir kļūdains;
* Likvidēts (izslēgts no uzskaites) – pamatlīdzeklis ir izslēgts pirms aprēķina datuma;
* Pēc aprēķina datuma – ja pamatlīdzeklis pieņemts uzskaitē pēc norādītā aprēķina datuma.

Izvēlnē pamatlīdzekļu saraksts ir šādas komandas:

* Pārrēķināt – pārrēķināt norādītā pamatlīdzekļa datus;
* Jauns pamatlīdzeklis;
* Jauns notikums;
* Amortizētās aizstāšanas izmaksas;
* Meklēt pamatlīdzekli;
* Rādīt / paslēpt datu paneli;
* Rādīt / paslēpt filtra paneli;
* Aprēķina izklāsts:
  + Pa mēnešiem;
  + Pa gadiem;
* Kartīte:
  + Tabula;
  + Izdruka 1;
  + Izdruka 2 (kustības pārskats);
  + Izdruka 3 (kustības pārskats + nodokļiem);
  + Nolietojums nodokļa vajadzībām;
* Kartītes pamatlīdzekļiem;
* Izdruka 1;
* Nolietojums nodokļa vajadzībām.

## Pamatlīdzekļu saraksta filtrēšana

Izmantojot filtra paneli, sarakstā var atlasīt pamatlīdzekļus pēc noteiktām to pazīmēm. Filtra paneli var atvērt / paslēpt ar komandu **izvēlnē Pamatlīdzekļu saraksts** vai ar taustiņu kombināciju **Ctrl + G**;

Filtra panelī ir šādi atlases lauki:

* Aprēķina datums;
* Statuss;
* Uzskaites kategorija;
* Nolietojuma kategorija;
* Nolietojuma kategorija nodokļa vajadzībām;
* Struktūrvienība;
* Atrašanās vieta;

Ja tiek izmainīta kāda filtra pazīme, uzreiz tiek mainīts pamatlīdzekļu saraksta saturs;

Svarīgākā filtra pazīme ir **aprēķina datums**. Pamatlīdzekļa vērtība, kategorijas un citi parametri tiek aprēķināti norādītajam aprēķina datumam. Pēc tam tiek piemēroti norādītie atlases parametri. Aprēķina datumu var norādīt ievades laukā rīku joslā loga apakšā.

Lai pamatlīdzekļu sarakstā neparādītos pamatlīdzekļi, kuri norādītajā aprēķina datumā netika izmantoti, filtra laukā **statuss** jānorāda **OK**. Pretējā gadījumā sarakstā būs redzami arī izslēgtie pamatlīdzekļi.

## Pamatlīdzekļa notikumu saraksts

Logā **pamatlīdzekļu saraksts** norādītajam pamatlīdzeklim otrajā tabulā tiek parādīti ievadītie uzskaites notikumi.

Notikumu tabulā ir šādi datu lauki:

* Numurs pēc kārtas;
* Notikuma kods;
* Notikuma datums;
* Notikuma reģistrācijas datums;
* Apraksts;
* Dokumenta numurs;
* Uzskaites kategorija;
* Nolietojuma kategorija;
* Nolietojuma kategorija nodokļa vajadzībām;
* Struktūrvienība;
* Atrašanās vieta;
* Iegādes vērtība;
* Uzkrātais nolietojums;
* Iegādes vērtības izmaiņas +/-;
* Uzkrātā nolietojuma izmaiņas +/-;
* Pārdošanas vērtība;
* Pamatlīdzekļa lietošanas laiks mēnešos;
* Laiks mēnešos, kurus pamatlīdzeklis jau ir izmantots;
* Nolietojuma likme %;
* Nolietojuma likme mēnesim eiro;
* Atlikušās vērtības izmaiņas nolietojuma aprēķinam nodokļa vajadzībām;
* Atlikusī vērtība nolietojuma aprēķinam nodokļa vajadzībām;
* Nolietojuma likme nodokļa vajadzībām;
* Pazīme katram, kas norāda vai nolietojums nodokļa vajadzībām tiek rēķināts katram pamatlīdzeklim atsevišķi vai visai kategorijai kopā.

Notikumu saraksts var saturēt šādus notikumus:

* **pienuzsk** – pieņemts uzskaitē;
* **iegeks** – iegāde un nodošana ekspluatācijā;
* **ieg** – iegāde;
* **izv** – izveide;
* **eks** – nodošana ekspluatācijā;
* **vieta** – pārvietošana;
* **parvert** – pārvērtēšana;
* **rekat** – kategorijas maiņa;
* **kapit** – kapitālās izmaksas;
* **nelieto** – pārtrauc pamatlīdzekļa lietošanu;
* **lieto** – atsāk pamatlīdzekļa lietošanu;
* **likvid** – pamatlīdzekļa izslēgšana no uzskaites.

Pamatlīdzeklim uz noteiktu aprēķina datumu ir noteikta **iegādes vērtība**, kas satur vērtību par kādu pamatlīdzeklis ir iegādāts (vai izveidots) pieskaitot vērtības izmaiņas (pārvērtēšana un kapitālās izmaksas), kas uzskaitītas līdz noteiktajam aprēķina datumam. Uzkrātais nolietojums uz noteiktu aprēķina datumu satur līdz šim datumam aprēķināto nolietojumu un uzskaitītās uzkrātā nolietojuma izmaiņas (pārvērtēšana, amortizētā aizstāšana).

Notikumu tabulā ir maināmi tikai atsevišķi datu lauki pārējie lauki tiek automātiski aprēķināti. Maināmo lauku kopums ir atkarīgs no norādītā notikuma koda. Piemēram, lai mainītu pamatlīdzekļa struktūrvienību, ir jāizveido pārvietošanas notikums. Iegādes vērtība, uzkrātais nolietojums, lietošanas periods, mēneša nolietojuma likme, tiek automātiski aprēķināts katram notikumam uz norādīto notikuma datumu.

Pamatlīdzekļa vērtības izmaiņas nodokļa vajadzībām tiek rēķinātas automātiski atkarībā no notikuma veida un uzrādītajām vērtības izmaiņām finanšu uzskaitei.

Veidojot jaunu notikumu, jāseko līdzi lai tie būtu pareizā secibā. Ja secība ir nepareiza, pamatlīdzekļa statuss izmainīsies uz **kļūda**. Parasti jauna pamatlīdzekļa iegāde tiek uzskaitīta ar notikumu **iegeks**, ar kuru tiek norādīts pamatlīdzekļa iegādes datums, vērtība un uzskaites kategorijas. Pamatlīdzeklis tiek izņemts no uzskaites ar notikumu **likvid**, ar kuru tiek norādīts izslēgšanas datums un norakstīta atlikusī vērtība. Ja pamatlīdzeklis ekspluatācijā tiek nodots kaut kad vēlāk pēc iegādes, tad iegādi uzskaita ar notikumu **ieg** un nodošanu ekspluatācijā ar notikumu **eks**.

## Jauna pamatlīdzekļa izveide

Nospiežot pogu **Jauns**, kad aktīva ir pamatlīdzekļu saraksta tabula vai pogu **jauns pamatlīdzeklis** izvēlnē **Pamatlīdzekļu saraksts**, atvērsies logs J**auns pamatlīdzeklis**, kurā var ievadīt datus jauna pamatlīdzekļa izveidošanai ar **iegeks** notikumu. Ja pamatlīdzeklis uzskaitē tiek pieņemts ar citu notikumu (nevis **iegeks**), tad šajā logā jānoņem ķeksītis norādei par **iegeks** notikuma izveidi un papildus notikuma dati nav jāaizpilda.

## Jauna notikuma izveidošana

Nospiežot pogu **Jauns**, kad aktīva ir pamatlīdzekļa notikumu tabula vai pogu **jauns notikums** izvēlnē **Pamatlīdzekļu saraksts**, atvērsies logs J**auns notikums**, kurā var norādīt notikuma datumu un kodu.

## Pamatlīdzekļa pieņemšana uzskaitē

Ja programma **Klons-P.Net** netiek izmantota pamatlīdzekļu uzskaitei no uzņēmuma darbības sākuma un pamatlīdzekļi uzskaitē tiek pieņemti to atlikušajā vērtībā, kā sākuma notikums tiek ievadīts **pienuzsk**. Notikumu **pienuzsk** vēlams veidot ar iepriekšējā gada pēdējo datumu pirms uzskaites sākšanas gada. Piemēram, ja uzskaite tiek sākta ar 2016. gadu, pamatlīdzekļus pieņem uzskaitē ar 31.12.2015. Tas ir svarīgi, lai atskaitēs iegūtu pareizus datus par pamatlīdzekļu vērtību uz uzskaites sākšanas gada sākumu.

Ja dati pilnībā tiek pārnesti no citas uzskaites sistēmas, neizmantojot notikumu **pienuzsk**, var rasties aprēķinātā nolietojuma nesakritība ar iepriekšējo uzskaites sistēmu. Iemesls tam ir atšķirīgas nolietojuma aprēķināšanas metodes. Viens no veidiem kā novērst šīs nesakritības ir pamatlīdzekļu uzkrātā nolietojuma atšķirības norakstīt tekošā gada izmaksās.

## Pamatlīdzekļu finanšu nolietojuma aprēķins

Programmā Klons-P.Net finanšu nolietojuma aprēķiniem tiek izmantota **lineārā metode** ar likmēm, kas norādītas **Nolietojuma kategoriju** sarakstā. Nolietojumu rēķina pa mēnešiem, mēnešu skaitu reizinot ar pamatlīdzekļa nolietojuma mēneša likmi (eiro). Mēneša nolietojuma likme tiek aprēķināta ņemot vērā pamatlīdzekļa iegādes vērtību, nolietojuma kategoriju un plānoto pārdošanas vērtību. Mēneša likme var mainīties atkarībā no pamatlīdzeklim uzskaitītajiem notikumiem. Piemēram, vērtības palielinājums palielinās mēneša nolietojuma likmi.

Mēneša nolietojuma likme tiek aprēķināta, noapaļojot to līdz divām zīmēm aiz komata. Tas nozīmē, ka, piemēram, šādi aprēķinātais gada nolietojums var atšķirties no tā, ko aprēķina pamatlīdzekļa iegādes vērtību vienkārši reizinot ar nolietojuma gada likmi procentos.

Piemēram:

Ja pamatlīdzekļa sākotnējā vērtība ir 1000.00 eiro un nolietojuma likme ir 20%, mēneša nolietojuma likme ir 1000.00 x 20% / 12 = 16.67 eiro. Programma gada nolietojumu aprēķinās kā 16.67 x 12 = 200.04, kas atšķiras par 0.04 eiro no summas, ja gada nolietojumu aprēķinātu kā 1000.00 x 20% = 200.00 eiro.

Programmā izmantotā nolietojuma aprēķina metode ir izveidota tā, lai notikumiem aprēķinātais nolietojums un atlikusī vērtība sakristu ar atskaišu datiem (pamatlīdzekļu kustības pārskats).

Nolietojums sāk rēķināt sākot ar nākošo mēnesi pēc pamatlīdzekļa iegādes un beidz rēķināt ar pamatlīdzekļa izslēgšanas mēnesi (ieskaitot). Ja pamatlīdzekļa vērtība tiek mainīta, nolietojuma aprēķinā izmaiņas atspoguļosies sākot ar nākošo mēnesi.

## Amortizētās aizstāšanas izmaksas

**Kā atrast:** Izvēlne *Pamatlīdzekļi* ***→*** *Pamatlīdzekļi* ***→*** *izvēlne: Pamatlīdzekļu saraksts****→*** *Amortizētās aizstāšanas izmaksas*

Nospiežot šo izvēlnes pogu, atvērsies logs **Amortizētās aizstāšanas izmaksas**. Šajā logā var veikt šādas darbības:

* jānorāda notikuma datums un jaunās pamatlīdzekļa daļas vērtība, ar kuru tiek aizstāta līdz šim izmantotā;
* jānorāda attaisnojuma dokuments;
* nospiežot pogu **Aprēķināt**, tiek aprēķināts:
  + cik mēnešus pamatlīdzeklis ir lietots līdz notikuma datumam,
  + kāda ir aizstājamās daļas uzkrātais nolietojums un nenolietotā vērtība,
  + tiek izveidots notikuma apraksts, kas satur aprēķinātos datus;
* nospiežot pogu **Pievienot notikumu**, pamatlīdzekļa notikumu sarakstam tiks pievienots kapitālo izmaksu notikums ar kodu **kapit**, kas saturēs amortizētās aizstāšnas izmaksu aprēķina datus.

## Aprēķina izklāsts

**Kā atrast:** Izvēlne *Pamatlīdzekļi* ***→*** *Pamatlīdzekļi* ***→*** *izvēlne: Pamatlīdzekļu saraksts****→*** *Aprēķina izklāsts*

Aprēķina izklāstu var sagatavot:

* pa mēnešiem
* pa gadiem.

Aprēķina izklāsts satur datus par pamatlīdzekļa vērtības izmaiņām un nolietojuma aprēķinu. Šāds aprēķina izklāsts ir noderīgs, jo notikumu tabula satur aprēķina datus tikai par datumiem, kuros ir uzskaitīti notikumi. Lai apskatītu pamatlīdzekļa datus uz noteikta mēneša sākumu vai gada beigām, var izmantot aprēķina izklāsta tabulas.

## Pamatlīdzekļu kartīte

**Kā atrast:** Izvēlne *Pamatlīdzekļi* ***→*** *Pamatlīdzekļi* ***→*** *izvēlne: Pamatlīdzekļu saraksts****→*** *Kartīte*

Šajā izvēlnē ir šādi punkti:

* Tabula;
* Izdruka 1;
* Izdruka 2 (kustības pārskats);
* Izdruka 3 (kustības pārskats + nodokļiem)
* Nolietojums nodokļa vajadzībām.

Izvēlnes punkts **Tabula** atvērs pamatlīdzekļa kartītes datus tabulas veidā.

Izvēlnē ir iespējams sagatavot trīs atšķirīgas kartītes **izdrukas**, kas nedaudz atšķiras pēc iekļauto datu sastāva. Izdruka **Nolietojums nodokļa vajadzībām** ir paredzēta pamatlīdzekļiem, kuriem nolietojumu nodokļa vajadzībām rēķina katram atsevišķi nevis visai kategorijai kopā.

## Kartītes pamatlīdzekļiem

**Kā atrast:** Izvēlne *Pamatlīdzekļi* ***→*** *Pamatlīdzekļi* ***→*** *izvēlne: Pamatlīdzekļu saraksts****→*** *Kartītes pamatlīdzekļiem*

Šajā izvēlnē ir šādi punkti:

* Izdruka 1;
* Nolietojums nodokļa vajadzībām.

Nospiežot šos izvēlnes punktus, tiks sagatavotas attiecīgās kartīšu izdrukas visiem pamatlīdzekļiem, kas ir atlasīti (filtrēti) pamatlīdzekļu tabulā.

# Notikumi

**Kā atrast:** Izvēlne *Pamatlīdzekļi* ***→*** *Notikumi*

Šis logs paredzēts noteiktu notikumu atlasei. Piemēram, šeit var apskatīties visus **iegeks** notikumus, kas uzskaitīti noteiktā laika periodā.

Loga augšpusē var norādīt atlases parametrus: laika periodu, notikuma kodu, uzskaites kategoriju, nolietojuma kategoriju, nolietojuma kategoriju nodokļa vajadzībām, struktūrvienību un atrašanās vietu. Nospiežot pogu **Atlasīt** (>>), tabulā tiks atlasīti attiecīgie notikumi.

Rīku joslā loga apakšā ir poga **Uz pamatlīdzekļu sarakstu**, ar kuru var sameklēt attiecīgo pamatlīdzekli logā **Pamatlīdzekļu saraksts**.

# Nolietojums nodokļu vajadzībām

**Kā atrast:** Izvēlne *Pamatlīdzekļi* ***→*** *Nolietojums nodokļu vajadzībām*

Šis logs paredzēts nolietojuma aprēķinam nodokļa vajadzībām. Tas ir svarīgs, jo tilai daļai pamatlīdzekļu nolietojumu rēķina katram atsevišķi, pārējiem nolietojums tiek rēķināts par visu kategoriju kopā. Šo kategoriju nolietojumam, vērtības un atlikuma izmaiņām ir jāveic atsevišķs aprēķins.

Tabulā tiek parādīti uzskaites kategoriju dati noteiktam gadam. Gadu var norādīt ievades laukā rīku joslā loga apakšā no uz leju izlecošā saraksta. Ja šis gadu saraksts ir tukšs, tas nozīmē, ka līdz šim nolietojuma aprēķini nodokļu vajadzībām nav veikti.

Aprēķina gadu var pievienot nospiežot pogu **Pievienot gadu**. Atvērsies papildus logs, kurā var jānorāda kuram gadam tiek veidots aprēķins. Ja šis ir pirmais gads, kuram tiek veidots nolietojuma aprēķins, programma jautās, vai izmantot sākuma atlikumus, kas norādīti nolietojuma kategoriju sarakstā nodokļa vajadzībām. Pievienotajam aprēķina gadam sākuma atlikumi tiks paņemti no iepriekšējā gada beigu atlikumiem, vērtības izmaiņas tiks paņemtas no iegrāmatotajiem notikumiem un ar šiem datiem tiks aprēķināta kategorijas vērtība, no kuras tiks aprēķināts nolietojums.

Tabulā tiek izskaitītas arī kategorijas, kurām nolietojumu rēķina par katru pamatlīdzekli atsevišķi. Šīs kategorijas satur attiecīgo pamatlīdzekļu datu summas.

Aprēķina gadu var izdzēst ar pogu **Dzēst**.

Ar pogu pārrēķināt var pieprasīt norādītā gada un tam sekojošo gadu datu pārrēķinu.

Ar pogu **Izdrukai** tabulas datus var sagatavot izdrukas formā. Lai sagatavotu izdruku par atsevišķu kategoriju, var izmantot atskaiti **Nolietojums nodokļa vajadzībām pa kategorijām**.

# Atskaites

Programma piedāvā sagatavot divus atskaišu veidus:

* Pamatlīdzekļu kustības pārskats;
* Nolietojums nodokļa vajadzībām pa kategorijām.

## Pamatlīdzekļu kustības pārskats

**Kā atrast:** Izvēlne *Pamatlīdzekļi* ***→*** *Atskaites* ***→*** *Kustības pārskats*

Šajā logā var sagatavot pamatlīdzekļu kustības pārskatus dažādos veidos, atkarībā no norādītajiem atskaites sagatavošanas parametriem.

Kustības pārskats satur šādus datus:

* Iegādes vērtība perioda sākumā;
* Iegādes vērtības izmaiņas:
  + Iegāde;
  + Pārvērtēšana;
  + Pārvietošana;
  + Izslēgšana;
* Iegādes vērtība perioda beigās;
* Uzkrātais nolietojums perioda sākumā;
* Uzkrātā nolietojuma izmaiņas:
  + Aprēķinātais nolietojums;
  + Korekcijas (pārvērtēšana, pārvietošana);
  + Izslēgšana;
* Uzkrātais nolietojums perioda beigās;
* Atlikusī vērtība perioda sākumā;
* Atlikusī vērtība perioda beigās;
* Atlikusī vērtība nolietojuma aprēķinam nodokļa vajadzībām perioda sākumā;
* Vērtības izmaiņas nolietojuma aprēķinam nodokļa vajadzībām;
* Aprēķinātais nolietojums nodokļa vajadzībām;
* Atlikusī vērtība nolietojuma aprēķinam nodokļa vajadzībām perioda beigās.
* Logā var sagatavot divu veidu pārskatus:
* Pamatlīdzekļu sarakstam;
* Summārais pārskats pamatlīdzekļu grupām.
* Pārskata formu un saturu var mainīt ar dažādiem pārskata sagatavošanas parametriem:
* Pārskata perioda sākuma un beigu datums;
* Pamatlīdzekļu var atlasīt (filtrēt) pēc to pazīmēm:
  + uzskaites kategorija;
  + nolietojuma kategorija;
  + nolietojuma kategorija nodokļa vajadzībām;
  + struktūrvienība;
  + atrašanās vieta;
* Pamatlīdzekļu un summēto kategoriju sarakstam var mainīt kārtošanas pazīmi;
* Var norādīt kategorijas, kurām tiks sagatavots summēts (grupēts) pārskats.

**Pamatlīdzekļu saraksta** pārskatā tiek parādīti atlasīto / filtrēto un norādītajā secībā sakārtoto pamatlīdzekļu dati. Pamatlīdzekļa pazīmes (kategorija, struktūrvienība, ...) pārskatā atbilst to vērtībai pārskata perioda beigās.

Loga augšpusē ir pamatlīdzekļu pazīmju saraksts. Ja šajā sarakstā kāda pazīme ir atzīmēta ar ķeksīti, tiks sagatavots pamatlīdzekļu **summārais pārskats** pēc norādītajām pazīmēm. Atzīmēt var vienlaikus vairākas pazīmes. Šajā sarakstā var mainīt pazīmju secību ar bultiņu pogām vai pārvelkot pazīmes ar peli. Tas noteiks pārskata kārtošanas secību. Piemēram, ja saraksta pirmajā pozīcijā ieliek struktūrvienības pazīmi, tad pārskatā rindas vispirms tiks kārtotas pēc šīs pazīmes. Veidojot summāro pārskatu, svarīga ir arī atķeksēto pazīmju secība.

Summārajā pārskatā tiek iekļautas arī sintētiskās kategorijas (ar pazīmi **kopā**), kas satur pakārtoto kategoriju summu. Sintētiskās kategorijas tiek pievienotas tikai pirmajai no norādītajām grupēšanas pazīmēm.

## Nolietojums nodokļa vajadzībām pa kategorijām.

**Kā atrast:** Izvēlne *Pamatlīdzekļi* ***→*** *Atskaites* ***→*** *Nolietojums nodokļa vajadzībām pa kategorijām*

Šeit var sagatavot pārskatu par nolietojuma aprēķinu nodokļa vajadzībām norādītajai nolietojuma kategorijai. Kategoriju var norādīt loga augšpusē no uz leju izlecošā saraksta. Pārskats tiek sagatavots no logā **Nolietojums nodokļa vajadzībām** ievadītajiem datiem.

# Svarīgākie taustiņi

**Home** - pārvietot kursoru uz ieraksta pirmo šūnu

**End** - pārvietot kursoru uz ieraksta pēdējo šūnu

**Ctrl+Home** - pārvietot kursoru uz tabulas sākumu

**Ctrl+End** - pārvietot kursoru uz tabulas beigām

**Ctrl+C** - Copy

**Ctrl+V** – Paste

**Ctrl+Delete** – dzēst ierakstu

**Shift+Insert** – jauns ieraksts

**F2** - ieiet šūnas rediģēšanas režīmā

**F4** – izlecošais izvēles sarakstiņš

**F5** – izlecošais izvēles logs

**Ctrl+Enter** – izvēles apstiprināšanai no saraksta

**Ctrl+0** – lai izdzēstu dažus uz leju izlecošos laukus.